Marko Varajärvi Suomi-areena-tapahtumassa 2014.
**Marko Varajärvi** (s. 18. syyskuuta 1971 Olofström, Ruotsi) oli Vasemmistoliiton puoluesihteeri 8. kesäkuuta 2013 – 11. kesäkuuta 2016. Hänet valittiin tehtävään puoluekokouksessa 8. kesäkuuta 2013. Tätä aiemmin Varajärvi toimi mm. Lapin liiton kehittämisjohtajana 2010–2013. Vuodesta 2016 alkaen Varajärvi on ollut SDP:n jäsen. Hän oli SDP:n eduskuntavaaliehdokas Lapissa vuoden 2019 vaaleissa.

Tausta
------

Varajärvi on työläisperheen kasvatti, Torniossa asuva isä oli ammatiltaan hitsaaja ja äiti siivooja. Varajärvi syntyi Ruotsissa ja vietti lapsuutensa Luulajassa vuoteen 1984 saakka. Varajärvi on opiskellut Jyväskylän yliopistossa ruotsin kieltä, valtio-oppia, filosofiaa ja yhteiskuntapolitiikkaa. Koulutukseltaan hän on tuplamaisteri, filosofian ja yhteiskuntatieteiden maisteri.

Ura
---

Varajärvi valittiin Lapin liiton kehittämisjohtajan tehtävään joulukuussa 2009 ja hän aloitti helmikuussa 2010. Maaliskuussa 2013 Korkein hallinto-oikeus (KHO) totesi nimityksen tasa-arvolain vastaiseksi, sillä kaksi tehtävää hakenutta naista olivat KHO:n päätöksen mukaan Varajärveä pätevämpiä hoitamaan kehittämisjohtajan virkaa. Varajärvi ilmoitti KHO:n päätöksen jälkeen, ettei enää aio hakea kehittämisjohtajan virkaa vaikka oli saanut vetoomuksia hakea virkaa uudelleen. Hän irtisanoutui kehittämisjohtajan tehtävästä tultuaan valituksi Vasemmistoliiton puoluesihteeriksi Tampereella 8. kesäkuuta 2013.

Varajärven työ puoluesihteerinä päättyi puoluekokouksessa Oulussa 10.–12. kesäkuuta 2016. Puoluesihteerikauden jälkeen Varajärvi siirtyi syyskuussa 2016 Tornionlaakson Neuvosto -kuntayhtymän johtajaksi.. Kyseessä on 13 kunnan kuntayhtymä, johon kuuluvat Suomesta Tornio, Ylitornion, Pello, Kolari, Muonio ja Enontekiö. Ruotsin kunnista neuvostoon kuuluvat Haaparanta, Övertorneå, Pajala ja Kiiruna. Norjasta neuvostoon kuuluvat Storfjord, Kåfjord ja Nordreisa.

Aiemmin Varajärvi on työskennellyt Pohjois-Pohjanmaan Vasemmiston ja Kainuun Vasemmiston toiminnanjohtajana 2007–2010 sekä AKT:n keskustoimistossa toimitsijana ja palkkasihteerinä 2003–2007. Vuosina 2001–2003 hän oli Paavo Lipposen II hallituksen alue- ja kuntaministeri Martti Korhosen avustaja sekä vuosina 1999–2000 kansanedustaja Unto Valppaan eduskunta-avustaja.

Pohjolan Sanomien mukaan Marko Varajärvi siirtyi sosialidemokraattisen puolueen jäseneksi elokuussa 2016. Eronsa syistä Vasemmistoliitosta hän kirjoitti Uuden Suomen blogissaan Pitkät kirstunnaulat. Varajärvi oli SDP:n ehdokkaana Lapissa vuoden 2019 eduskuntavaaleissa.

Varajärvi toimi partnerina Scandion Oy:ssä 09/2019 - 01/2022. Yritys keskittyi pohjoismaiseen ja kansainväliseen logistiikkaan. Työväen Sivistysliitto TSL ry:ssä koulutussuunnittelijana yhteiskunnallisen ja kansainvälisen koulutuksen yksikössä 1/2022 - 6/2023. Hänen päävastuullaan oli toteuttaa EU-koulutusohjelma.

Lähteet
-------

1. 1 2  Mansikkamäki, Eija: Uusi puoluesihteeri aikoo pensselöidä punaisella.  *Maaseudun tulevaisuus*, 17.6.2013. Artikkelin verkkoversio (pdf). Viitattu 10.11.2014.  (Arkistoitu – Internet Archive)
2. ↑  Marko Varajärven ehdokkuus varmistui *Pohjolan Sanomat*.  16.9.2014. Kemi. Viitattu 10.1.2015.   
Varajärvi, Marko: loimualappiin, Koulutus- ja ansioluettelo  2015. Vasemmistoliitto.  Arkistoitu 10.1.2015. Viitattu 10.1.2015.
3. ↑  Vasemmistopomo Lapin liiton kehittämisjohtajaksi *Yle Uutiset*.  21.12.2009. Viitattu 10.11.2014.
4. ↑  Leskinen, Tuula: Lapin liiton kehittämisjohtajan valinta oli tasa-arvolain vastainen *Kansan tahto*.  19.3.2013.  Arkistoitu 10.11.2014. Viitattu 10.11.2014.
5. ↑  Irtisanomisilmoitus/tehtävien järjestely Lapin liitto.  Arkistoitu 10.11.2014. Viitattu 10.11.2014.
6. ↑  Puoluekokous Oulussa 10.-12.6.2016 – *puoluekokous.vas.fi*.  Arkistoitu 10.6.2016. Viitattu 7.6.2016.
7. ↑  Vasemmistoliiton puoluesihteeri valittiin Tornionlaakson neuvoston toiminnanjohtajaksi *Kaleva.fi*. Viitattu 7.6.2016.
8. ↑  [www.tornedalen.org Tornionlaakson Neuvoston kotisivu]
9. ↑  Marko (Internet Arcive) *Markovarajarvi.wordpress.com*.  Arkistoitu 22.7.2013. Viitattu 10.11.2014.
10. ↑  Pohjolan Sanomat: Vasemmistoliiton Varajärvi SDP:n jäseneksi *Turun Sanomat*.  5.8.2016. Viitattu 5.8.2016.
11. ↑  Pitkät kirstunnaulat *Uusi Suomi*. Marko Varajärvi.


|  |  |  |
| --- | --- | --- |
| Edeltäjä:**Sirpa Puhakka** | **Vasemmistoliiton puoluesihteeri**2013–2016 | Seuraaja:**Joonas Leppänen** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vasemmistoliitto |
| --- |
|  |
| Eduskuntaryhmä: Vasemmistoliiton eduskuntaryhmä |
|  |
| Puoluejohto | 

|  |  |
| --- | --- |
| Puheenjohtajat | 
* C. Andersson
* Siimes
* Korhonen
* Arhinmäki
* Andersson

 |
|  |
| Puoluesihteerit | 
* Viialainen
* Sund
* Ruuth
* Puhakka
* Varajärvi
* Leppänen
* Koikkalainen

 |
|  |
| Eduskuntaryhmän puheenjohtajat | 
* Helle
* Korhonen
* Ojala
* Lapintie
* Pekonen
* Arhinmäki
* Saramo

 |

 |
|  |
| Presidenttiehdokkaat | 
* Claes Andersson (1994)
* Paavo Arhinmäki (2012)
* Merja Kyllönen (2018)

 |
|  |
| Organisaatio | 

|  |  |
| --- | --- |
| Piirijärjestöt | 
* 01 Helsinki
* 02 Uusimaa
* 03 Varsinais-Suomi
* 04 Satakunta
* 05 Häme
* 06 Pirkanmaa
* 07 Kaakkois-Suomi
* 08 Savo-Karjala
* 09 Pohjanmaa
* 10 Keski-Suomi
* 11 Pohjois-Pohjanmaa
* 12 Kainuu
* 13 Lappi

 |
|  |
| Lähiyhteisöt | 
* Vasemmistonaiset
* Vasemmistonuoret
* Suomen Demokratian Pioneerien Liitto
* Kansan Sivistystyön Liitto
* Kansan Arkisto
* Kansantalojen Liitto
* Eläkeläiset ry
* Kansan Radioliitto
* Kulttuurityön Keskus
* Nuorisolomat

 |
|  |
| Säätiöt | 

|  |  |
| --- | --- |
| Puolue | 
* Avantisäätiö
* Työväenjärjestöjen Tukisäätiö
* Yrjö Sirolan säätiö

 |
|  |
| Lähiyhteisöt | 
* Hebe-säätiö
* Lasten Toiminnan Tukisäätiö
* Yhteiskunnallinen Arkistosäätiö

 |
|  |
| Vasemmistotaustaiset | 
* Maaseutuväen kunto- ja virkistyslomasäätiö
* Ossi Ahokkaan säätiö
* Otto Wille ja Hertta Kuusisen säätiö
* Tieteellisen Sosialismin Säätiö
* Työväen järjestö- ja kulttuurisäätiö

 |

 |
|  |
| Media | 
* Kansan Uutiset
* Satakunnan Työ
* Kansan Tahto
* Ny Tid

 |

 |
|  |
| Historia | 
* Suomen Kansan Demokraattinen Liitto
* Suomen Kommunistinen Puolue
* Vasemmisto yhteen

 |
|  |
| Jäsenyydet: Euroopan vasemmistopuolue |

 |